حج او هوښیاره چترۍ
د لمر په انرژۍ فعاله چترۍ د حج په کلنیو مراسمو کې ډیر سهولت رامنځ ته کوي
د سعودي او فلسطین یو ګډ شرکت داسی هوښیارې چترۍ جوړوي چې د جي. پي. اس یا ادرس موندنې سیستم لري او د لمر په انرژۍ یو پکی هم لري چې په مکه معظمه کې د حج مراسمو کې یي خلک کارولی شي. ددی شرکت یو موسس کمال بدوي وایي "چترۍ ګانې معمولآ یوه آساسي اړتیا ده، په خاصه توګه اروپا کې او د حج په مراسمو کې هم په کاریږي، خو حاجیان یي یوازی ددی لپاره کاروي چې د لمر له تودوخې بچ شي." تردی مخکې چا باور نه کاوه چې ګوندې یوه ورځ به د چترۍ نه د کوم بل څه لپاره هم استفاده وشي. کمال بدوي وایي کله یي چې پدې اړه فکر وکړ نو په چترۍ کې یي د یو پکي نصبول ذهن کې وګرځیدل چې په توده ورځ کې کیدی شي د یو شخص لپاره ښه تمام شي. ښاغلی بدوي وایي "دا ځکه ډیره مهمه نظریه وه چې په راتلونکو دولسو کلونو کې به د حج مراسم په ډیره توده هوا کې ترسره کیږي." پدې چترۍ کې نښلول شوی جي. پي. اس یا د "ادرس موندنې آله او پکی" دواړه د لمر په انرژۍ فعالیت کوي. ددی آلې مخترعین وایي پدې چترۍ خلک کولې شي چې د خپل ګرځنده مبایل او کمپیوتر ترڅنګ هر هغه برقي آله چارج کړي چې د یو.اس. بي کیبل په وسیله نښلول کیږي. د جي. پي. اس په وسیله ګڼ شمیر کسان چې دا هوښیاره چترۍ ولري، یوبل ژر پیدا کولې شي او یا د یو بل سره مرسته کوی شي چې یوځای ته راغونډ شي. ددی چترۍ بله مخترعې میرمن منال ډانډس وایي چترۍ د لمر د انرژۍ جزبولو وړې خښتې لري چې انرژي ذخیره کوي او بیا یي په برقي انرژۍ تبدیلوي او د چترۍ په لاستي کې ذخیره کیږي. میرمن ډانډس وایي د ادرس موندنې د آلې او پکي سربیره د رڼا څراغ هم په چترۍ کې ځای کړل شوی دی. کمال بدوي وایي ددی لپاره چې دغې هوښیارې چترۍ ته د حج د مراسمو په غیر نړیوال بازار پیدا کړي، غواړي د یو سوداګریز تبلیغاتي شرکت سره قرارداد وکړي. د سعودي او فسطین د ګډ شرکت لخوا ددی لمریزې انرژۍ په وسیله کارونکې چترۍ د جوړیدو هدف دادی چې حاجیانو د عبادت په وخت کې اړتیا پوره کړي. د تیرکال راهیسې چې دا نظریه پیدا شوه، دواړه بدوي او ډانډس پدې ډیر غور وکړ چې داسی آله ډیزاین کړي چې د کاپي حق پکې محفوظ اوسي. اوس دواړه پدې هیله دي چې که کوم خصوصي شرکت یا دولتي موسسه د دوئ پر تولید شوي محصول پانګونه وکړي ترڅو خپلو تولیداتو ته دوام ورکړی شي. دوئ هڅه کوي دغې هوښیارې چترۍ ته داسی قیمت وټاکي چې هرڅوک یي د آخستو توان ولري.